kardosdrur/scandi-wiki huggingface dataset:
Muskellunge

Muskellunge (Esox masquinongy) er en ferskvandsfisk, der findes i Nordamerika. Muskellunger er den største fisk i gedde-familien (Esocidae). Navnet muskellunge stammer, via fransk masque allongé, fra ojibwasprogets maashkinoozhe. Fisken kaldes i Nordamerika også muskellunge eller blot muskie/musky.

Den bliver kønsmoden ved 2-3-årsalderen og kan blive op til 30 år gammel. De største rapporterede eksemplarer har haft en længde på cirka 180 centimeter og rekordvægten er cirka 32 kilogram.

Eksterne links 

FishBase 

Geddefamilien
Feistein fyr

Feistein fyr er et fyr i Klepp kommune på Jæren i Rogaland fylke i Norge. Fyret ligger på en holm ved Jærens rev, cirka 2 km vest for kysten, ud for Borestranda og Selestranda; Det blev oprettet 1859, ombyget i 1915, og består af et 25 m jerntårn og et bifyr i samme tårn samt et tågehorn, blev oprettet i 1915. Fyret har sammenhæng med både Obrestad fyr og Kvassheim fyr, som alle blev bygget for at lede trafikken trygt forbi kysten ved Jæren. Den franske fyrlampe fra 1914 er stadig i drift. Dele af diafonen er bevaret. Ved fyret ligger maskinhus og olietanke, bolig, udhus, og fundamentrester efter tidligere boliger udhuse og naust. Det ble automatiseret og affolket i 1989, og blev i 1999 fredet efter lov om kulturminner og holmen indgår i Jærstrendene landskapsvernområde.

Se også 
 Fyr i Norge

Eksterne kilder og henvisninger 

 
 Om Feistein fyr  på Store Norske Leksikon
 Om Feistein fyr  på Norsk Fyrhistorisk Forenings websted
 Kommunens side om fyret 

Fyr i Rogaland
Klepp
Jærens rev

Jærens rev er den vestligste sandtange på kysten af Jæren,  i Klepp kommune, mellem Orrestranda og Borestranda. 

Revet har været åsted for mange forlis langs Jærkysten som er meget udsat for hårdt vejr, og en redningsstation blev oprettet her, på gården Reve, i 1852. 

Jærens rev er også en en velkendt  lokalitet for vadefugle, og Stavanger Museum har en fuglestation her.

Vrag
Skibet MS «Knute Nelson» sank ved Jærens rev den 27. september 1944, sammen med flere af skipene i konvojen. 

Klepp
Jærstrendene landskapsvernområde

Jærstrendene landskapsvernområde ligger i jærkomunerne Klepp, Hå, Randaberg og Sola   i Rogaland fylke i Norge. 

Området som består af flere separat beliggende lokaliteter, blev oprettet i 2003 og er på 34 km² landareal og 79 km² havareal. Området ligger langs den 70 km lange strækning fra Tungenes i Randaberg til Sirevåg i Hå, og øerne omkring Håstein – Rott vest for Jæren hører også med. Landskapsvernområdet er oprettet på grund af sit egenartede kultur- og naturlandskab. De beskyttede områder omfatter 8 fuglefredningner, 10 plantefredninger og 4 naturminder samt landskabskvaliteterne.

Jærstrendene har et egenartet natur- og kulturlandskab med særprægede strandtyper. De geologiske, botaniske, zoologiske og kulturhistoriske elementer giver området særpræg, og landskabet som helhed er unikt i Norge. Der er stor variation i plantesamfund, og en række sjældne plantearter findes i området. 

Dele af det beskyttede område indgår i Jæren våtmarksystem, som står på listen over internationalt vigtige vådområder under Ramsar-konventionen.  Indenfor sandstrandene er der store områder med sandklitter og en speciel flora og fauna, med flere truede arter.

Eksterne kilder og henvisninger
 Jærstrendene landskapsvernområde på Store Norske Leksikon
Naturbeskyttelse i Norge
Rogalands geografi
Etableret i 2003

nn:Jærstrendene
Andrew Talansky

Andrew Talansky (født 4. september 1988 i Miami, Florida) er en amerikansk tidligere cykelrytter.

Eksterne henvisninger 

 

Mandlige cykelryttere fra USA
Helia

Helia er et post-hardcore-band fra Rimini, Emilia-Romagna, Italien grundlagt i 2007.

Historie 
Deres første EP Delorean blev udgivet i 2007. I 2009 udgav de deres første album, Shivers. I 2011 udgav de deres anden EP, med titlen 2036. De har deres inspiration fra andre bands såsom Asking Alexandria, Enter Shikari og We Butter the Bread with Butter.

Diskografi 
 2007: Delorean (EP)
 2009: Shivers (Wynona/Cargo Records)
 2011: 2036 (EP)
 2014: The Great Divide (inVogue Records)

Eksterne henvisninger 
 

Musikgrupper fra Italien
Musikgrupper fra 2007
Punkgrupper
Jacob Palmstierna

Carl "Jacob" Palmstierna (28. april 1934 – 22. april 2013) var en svensk friherre og bankmand.

Efter eksamen fra Handelshögskolan i Stockholm og studier ved Wharton School of Economics, University of Pennsylvania i USA fik Palmstierna ansættelse hos Stockholms Enskilda Bank, der senere blev til Skandinaviska Enskilda Banken. Han virkede i banken i 30 år og 14 år i dets bestyrelse. I nogle måneder i 1989 var han bankens koncernchef, men blev tvunget til at afgå efter beskyldninger om skattekriminalitet. Han blev fuldstændig frifundet for anklagerne og virkede derefter i Nordbanken, der senere blev til Nordea som bestyrelsesformand og næstformand igennem ti år. Han var også bestyrelsesformand for et betydeligt antal svenske virksomheder, blandt andet Stora Kopparberg, Electrolux og TetraPak. Jacobs yngre bror Fredrik Palmstierna er bestyrelsesformand i Latour AB.

Palmstiernas bopæl var på Maltesholms slot udenfor Kristianstad. Han skrev memoirbøgerne "Jacobs stege – trumfer och nederlag i en bankmans liv" fra 2008 og "Egendomspraktikan" fra 2009.

Kilder

Kildehenvisninger 

Erhvervsfolk fra Sverige
Friherrer fra Sverige
Selvbiografer fra Sverige
Svenskere i 1900-tallet
Godsejere fra Sverige
Fjøløy fyr

Fjøløy fyr blev bygget i 1849 og ligger i Rennesøy kommune nord for Stavanger. Det blev automatiseret i i 1977, men ejes af Kystverket. Nærmeste nabo er Utstein Kloster på naboøen Klosterøy, og fyret bliver derfor let overset af turister. Fyret ligger smukt ved Kvitsøyfjorden og der er udsigt til Karmøy mod nord , mod vest til Kvitsøy og sydover til Tungenes og Randaberg.
 
Det var sildefiskeriet i midten af 1800-tallet som gjorde at folk pressede på for at få anlagt fyr. I 1849 blev ikke mindre end otte nye fyr sat i drift på strækningen fra Bergen til Stavanger. Fyret brændte i de første år kun om nætterne under sildefisket. Selve fyrhuset målte 2,5 m × 2,5 m. Det var en bonde i nærheden som stod for driften. Snart kom der krav om at forlænge driften. I 1852 var fyret i drift i syv måneder og senere i 1855, ti måneder. Fyret lå på sejlruten til byen og var særdeles vigtig for færdslen. I 1866 byggede Fyrvæsenet et 70 m² stort hus til bolig for fyrvogteren. Huset lå op til fyrlygten. I 1954 blev der bygget et fyrtårn i beton og ny bolig for fyrvogteren nedenfor selve lygten.

Bygningerne er lukket for publikum, men man kan vandre frit i området omkring. I foråret 2013 blev der anlagt eb tursti langs havet fra fyret ind til friluftsområdet ved Fjøløy fort

Se også 
 Fyr i Norge

Eksterne kilder og henvisninger 
 Fjøløy fyr  på Norsk Fyrhistorisk Forenings websted

Fyr i Rogaland
Etableret i 1849
Rennesøy
Frans Henrik Kockum

Frans Henrik Kockum henviser til:

 Frans Henrik Kockum den ældre (1802-75)
 Frans Henrik Kockum den yngre (1840-1910)
 Frans Henrik Kockum (1878–1941)
Agnete Vienberg Hansen

Agnete Vienberg Hansen (født 1997) var formand for Danske Skoleelever DSE i perioden april 2013 - april 2014. Før valget som formand for DSE, havde hun posten som formand for DSE's region Hovedstaden fra 2012 til 2013 og inden da, havde hun et år siddet som medlem af regionsbestyrelsen for Region Hovedstaden.

Hun har tidligere gået på Frederik Barfods Skole på Frederiksberg hvorfra hun tog afgangsprøven efter 9. klasse i sommeren 2013. Hun var tillige formand for elevrådet på samme skole.

Agnete Vienberg Hansen har personlige erfaringer med skolegang i såvel Vietnam som i USA. Efter sin tid som formand for DSE gik hun på Københavns åbne Gymnasium fra 2014 til 2017, og efterfølgende er hun begyndt på økonomistudiet på Københavns Universitet. 

Agnete Vienberg Hansen var en af de 18 unge kandidater der blev udtaget til DM i debat 2013.

Fodnoter og henvisninger 

Formænd for Danske Skoleelever
Kærup (Janderup Sogn)

Kærup er en lille landsby i Sydvestjylland, beliggende 3 km nord for Janderup som den hører under postdistriktsmæssigt med postnummeret 6851. Det var tidligere et selvstændigt sogn med egen skole, købmand og bank. Banken, Kærup Andelskasse, blev først i det nye årtusinde lagt sammen med Andelskassen i Janderup og hedder i dag Kærup og Janderup Andelskasse.

Skolen som fungerede som selvstændig skole frem til 1964, blev herefter en del af skolesamarbejdet omkring Janderup Skole sammen med Hyllerslev. Skolen havde 3. og 4. klasse mens det øvrige klasser var fordelt på det to andre skoler. I 1970 nedlagde man Kærup skole og flyttede alle eleverne til Janderup skolen. Skolen blev herefter solgt til en privat. Den havde i mange år stadig en gymnastiksal, som blev brugt af områdets beboere til byfester. Den brændte ned i 2010 og er efterfølgende jævnet med jorden.

Købmandsforretningen fungere helt frem i 70'erne hvorefter den lukkede. Den sidste ejer bor fortsat i huset. Da banken lukkede blev der doneret nogle penge til lokalsamfundet og disse penge blev brugt, sammen med en række indsamlede midler, til at bygge et Beboer Hus for Kærup Beboerforening.

Ca. 1 km fra byskiltet ligger DONG Energy Nybro Gas behandlingsanlæg. Det er her alt gassen fra Nordsøen kommer ind og bliver videre distribueret. Der brænder en stor flamme på en høj mast døgnets 24 timer. Hver nytårsaften ved midnat får den lige lidt ekstra gas som markering af det nye år

Byer i Varde Kommune
Johann von Grünewaldt

Johann Christoph Engelbrecht von Grünewaldt (født 1. april 1796 i Koigi mõis, død 30. april 1862 i Sankt Petersborg) var en tysk adelsmand og var desuden i flere år leder af Estlands Landtag og reelt residerende guvernør for Guvernementet Estland i årene 1842-1859. I denne periode var de formelle guvernører henholdsvis Carl Magnus von der Pahlen, Jevgenij Golovin og Aleksandr Suvorov.

Referencer 

Personer fra Estland
Bahram Chobin

Bahram Chobin (Chubin, Chobina) (persisk: بهرام چوبین) var en berømt persisk hærfører i slutningen af det 6. århundrede. Han tilranede sig Sassanid tronen fra Hormizd 4., hvor han herskede i et år kendt som Bahram 6.

Bahram Chobin var en fremtrædende persisk general og senere konge af Sassanid-dynastiet. Han var kendt for sin militære dygtighed og hans korte tid på tronen. Han nedstammede fra Mihrans hus, en af de syv parthiske klaner, og hans første store sejr blev rapporteret i Herat i 589, hvor han besejrede en stor tyrkisk hær i den første Persiske-Tyrkisk krig, selvom hans tropper var i undertal i forhold til de tyrkiske tropper med en ratio på 5:1.

Efter at han havde lidt et mindre nederlag i kampen mod det Byzantinske Rige, blev Bahram ydmyget af kong Hormizd IV, som sendte ham dametøj som en fornærmelse. Bahram vendte tilbage til Persien, hvor han sammen med de vigtigste persiske hære gjorde oprør mod kongen og marcherede mod hovedstaden Ctesiphon. Hormizd blev dræbt, og hans søn, Khosrau II, var ude af stand til at bekæmpe oprørshæren, så han flygtede til byzantinsk territorium, mens Bahram tog tronen som stor konge af Persien.

Bahrams tid som konge var dog kort, da han blev besejret af en stor hær sendt af Khosraus onkel, Vinduyih, og den byzantinske kejser Maurikios. Efter at have mistet Ctesiphon, trak Bahram sig tilbage til Aserbajdsjan, men blev endelig besejret i Slaget ved Blarathon. Han flygtede til Centralasien og bosatte sig i Fergana, men efter et stykke tid blev han dræbt af en snigmorder sendt af Khosrau II.

Liv

Liv som general 
Bahram Chobin nedstammede fra Mihrans hus, en af de syv parthiske klaner. Hans første store sejr kom i Herat i 589, som er rapporteret i en række kilder. Han besejrede en stor tyrkisk hær i den første Persiske-Tyrkisk krig. Efter sigende var Bahrams tropper i undertal i forhold til de tyrkiske tropper med en ratio på 5:1.

Konge af Persien
Efter at have lidt et mindre nederlag i kampen mod det Byzantinske Rige ydmygede Hormizd 4. ham og sendte ham dametøj. Herefter gjorde han sammen med de vigtigste persiske hær oprør mod kongen og marcherede mod Ctesiphon. Hormizd blev dræbt og hans søn, Khosrau 2., var ude af stand til at bekæmpe en hær, så han flygtede til byzantinsk territorium, mens Bahram sad på tronen som storkonge af Persien.

Nederlag
Vinduyih, Khosrau 2.'s onkel, som havde ledsaget ham i eksil, sendte en stor hær, som den byzantinske kejser Maurikios havde beordret, til Armenien for at omringe Bahram, der blev besejret i lavlandet og mistede Ctesiphon. Han trak sig tilbage til Aserbajdsjan, men blev endeligt besejret i Slaget ved Blarathon og flygtede til Centralasien og bosatte sig i Fergana Men efter et stykke tid blev han myrdet af en snigmorder sendt af Khosrau 2..

Kilder 

Persere
Yazdegerd 3.

Yazdegerd 3. eller Yazdgerd 3 (også stavet Yazdiger eller Yazdigerd, persisk : یزدگرد سوم, "lavet af Gud"), var den niogtyvende og sidste konge af Sassanideriget i Persien. Hans far var Shahryar og hans bedstefar var Khosrau 2. Yazdegerd 3. besteg tronen den 16. juni 632 da han var 8 år efter en række interne konflikter.

Kilder 

Persere
Konger
Herbert Baddeley

Herbert Baddeley (11. januar 1872 i Bromley, England – 20. juli 1931 i Cannes, Frankrig) var en britisk tennisspiller og den yngste af Baddeley-tvillingerne.

I 1891 og 1894–1896 vandt han sammen med sin tvillingebror Wilfred herredoubletiteln i Wimbledon fire gange. Da Wilfred blev besejret i udfordringsrunden i herresingle i Wimbledon i 1896, trak de sig tilbage som tennisspillere for at koncentrere sig om dere jurakarrierer.

I februar 1895 blev brødrene optaget som sagførere i London. De kom med i familiefirmaet i Leadenhall Street, der var grundlagt af deres oldefar i 1790, hvor deres onkel Thomas og deres far E.P. Baddeley allerede arbejdede. Brødrene forblev partnere i firmaet indtil 1919, hvor de lod sig pensionere og overlod opgaven med at føre firmanavnet videre til deres fætter, Cyril Baddeley.

Grand slam-finaler i herredouble (6)

Sejre (4)

Nederlag (2)

Kilder

Eksterne henvisninger 

Tennisspillere fra Storbritannien
Vindere af Wimbledon
Patrick Bowes-Lyon

Patrick Bowes-Lyon (født 5. marts 1863 i Belgravia, Middlesex, England, død 5. oktober 1946 i Westerham, Kent, England) var en britisk tennisspiller og advokat. Han var lillebror til Claude Bowes-Lyon, 14. jarl af Strathmore og Kinghorne og dermed farbror til dronningemoderen Elizabeth, Dronning Elizabeth II' mor. Han var den femte af Claude Bowes-Lyon, 13. jarl af Strathmore og Kinghorne og Frances Dora Smiths syv sønner og en af deres i alt 11 børn.

Bowes-Lyon blev skotsk tennismester i 1885, 1886 og 1888, og i 1887 vandt han herredoubletitlen i Wimbledon sammen med Herbert Wilberforce.

Han giftede sig den 9. august 1893 med Alice Wiltshire, datter af George Wiltshire. De fik fire børn:
 Lt. Gavin Patrick (13. december 1895 – november 1917, dræbt i kamp)
 Angus Patrick (22. oktober 1899 – 10. juli 1923)
 Jean Barbara (9. oktober 1904 – 7. januar 1963)
 Margaret Ann (14. juni 1907 – 14. august 1999), som den 2. juni 1946 blev gift med Lt. Col. Francis Arthur Philip D'Abreu (1. oktober 1904 – 6. november 1995). De fik en søn og to døtre:
 Anthony Patrick John D'Abreu (født 17. marts 1946)
 Francesca D'Abreu (født 7. februar 1948)
 Anne Teresa Alice D'Abreu (16. februar 1950 – 17. april 1995)

Grand Slam-finaler i herredouble (2)

Sejre (1)

Nederlag (1)

Kilder 
 The Plantagenet Roll of The Blood Royal: The Clarence Volume, Containing the Descendants of George, Duke of Clarence by (Melville Henry de Massue) Marquis of Ruvigny and Raineval, p 83, c) 1905.
 The Peerage.com

Eksterne henvisninger 

Tennisspillere fra Storbritannien
Vindere af Wimbledon
Kjetil Hansen

Kjetil Thorsø Hansen (født 29. december 1971) er en norsk fodbolddommer. Han repræsenterer Charlottenlund SK og blev af Norges fodboldforbund udset til at dømme Adeccoligaen i 2007. Han har siden dømt 36 seriekampe, samt en kamp i NM-cupen 2009.

Dommerstatistik

Eksterne henvisninger 
 Norsk internasjonals fotballstatistikk om Kjetil Hansen. 
Profil på transfermarkt.co.uk 
Profil på footballzz.com 

Fodbolddommere fra Norge
Ribeauvillé

Ribeauvillé (elsassisk: Rappschwihr: tysk: Rappoltsweiler) er en by og kommune det nordøstlige Frankrig. Byen er et sous-préfecture (underpræfektur) i departement Haut-Rhin i regionen Alsace og har knapt 5.000 indbyggere.

Beliggenhed  
Byen ligger omkring 15 km nord for Colmar og 75 km syd for Strasbourg. Den er en af byerne på Vinruten i Alsace.

Beskytter af troubadourerne 
I Middelalderen hørte byen under herrerne og greverne af Rappoltstein. Da greveslægten uddøde i 1673 kom byen under Zweibrücken-Birkenfeld. 

Herrerne af Rappoltstein beskyttede de omvandrende troubadourer i landet mod betaling. Fra 1673 var greven af Zweibrücken-Birkenfeld tillige «konge over spillemændene» (Pfeiferkönig).

Byer i Haut-Rhin
Landkreis Bad Kreuznach

Landkreis Bad Kreuznach er en landkreis i delstaten Rheinland-Pfalz i Tyskland. Bad Kreuznach er hovedby i landkreisen.

Byer og kommuner
Kreisen havde   indbyggere pr.    

1. Bad Kreuznach  * ()
2. Kirn * ()

Forbundskommuner (Verbandsgemeinden) med tilhørende kommuner:
(* markerer administrationsby i Verbandsgemeinde)

Eksterne henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Torild Skard

Torild Skard (født 29. november 1936 i Oslo) er en norsk politiker, tidligere stortingsrepræsentant for SV og lagtingspræsident (1973-1977), og embedsmand i FN og det norske udenrigsministerium. Hun har været direktør for kvindesager i UNESCO (1984–1986), formand for UNICEFs internationale bestyrelse (1988–1989), direktør for Vestafrika og Centralafrika i UNICEF med ansvar for UNICEFs arbejde i 23 lande (1994-1998), øverste embedsmand for udviklingshjælp og stedfortrædende departementschef i det norske udenrigsministerium, og seniorforsker i Norsk utenrikspolitisk institutt (NUPI). Fra 2006 har hun været leder af Norsk Kvinnesaksforening.

Skard modtog i 1998 kommandørkorset af Senegals Løveorden fra præsident Abdou Diouf. Hun blev i 2012 kommandør af den norske St. Olavs Orden.

Bøger
Ny radikalisme i Norge (1967)
Hva skjer med grunnskolen? (1971)
Verksted for selvtillit (1973)
Det er Oslo som ligger avsides (1974)
«Kvinnekupp» i kommunene (red.) (1979)
Utvalgt til Stortinget (1980
Hverdag på Løvebakken (1981)
Mødrenes kontinent: Blant jentebruder, helbredere og barnesoldater i Vest- og Sentral-Afrika (Pax 2001)
 på engelsk som Continent of Mothers, Continent of Hope: Understanding and Promoting Development in Africa Today (Zed Books, 2003)
 på tysk som Kontinent der Frauen und der Hoffnung: Entwicklung in Afrika verstehen und fördern (Books on African Studies, 2004)
 på fransk som Afrique des femmes, Afrique d'espoirs (L'Harmattan, 2004)
 på nederlandsk som Moeders van Afrika (KIT Publishers, 2005)
Maktens kvinner: Verdens kvinnelige presidenter og statsministre 1960-2010 (Universitetsforlaget, 2012)

Kilder

FN
Personer fra Oslo
Stortingsrepræsentanter fra Sosialistisk Venstreparti
Feminister fra Norge
Lærere fra Norge
Embedsmænd fra Norge
Selvbiografer fra Norge
Kommandører af Sankt Olavs Orden
Psykologer fra Norge
Sociologer fra Norge
Karin Maria Bruzelius

Karin Maria Bruzelius (født 19. februar 1941 i Lund i Sverige) er en svenskfødt norsk jurist og pensioneret højesteretsdommer. Hun var departementschef i Samferdselsdepartementet fra 1989 til 1997 og højesteretsdommer i Norges Højesteret fra 1997 til 2011. Hun har tidligere været leder for Norsk Kvinnesaksforening.

Hun blev jur. kand. ved Lunds universitet i 1964.

Kilder 

Jurister fra Norge
Højesteretsdommere fra Norge
Feminister fra Norge
Jurister fra Sverige
Personer fra Lund
Signe Swensson

Signe Swensson (23. november 1888 i Trondhjem -  22. april 1974) var en norsk læge og politiker for Højre, der var stortingsrepræsentant fra 1931 til 1936 og viceformand og fungerende formand for Norsk Kvinnesaksforening.

Kilder 

Personer fra Trondheim
Stortingsrepræsentanter fra Høyre
Læger fra Norge
Feminister fra Norge
Random Access Memories

Random Access Memories er det fjerde studiealbum fra den franske elektroniske musikduo Daft Punk. Albummet er udgivet af Daft Life i 2013 (et underlabel til Columbia Records) og blev sendt i handlen den 17. maj i Australien, den 20. maj i England og den 21. maj i USA. 

På albummet medvirker bl.a. Nile Rodgers, Paul Williams, Giorgio Moroder, Pharrell Williams, Todd Edwards, Chilly Gonzales, og Julian Casablancas.

Spor

Eksterne henvisninger 

Album fra 2013
Daft Punk
Watch Medier

Watch Medier blev grundlagt i 2010, da Jyllands-Posten lancerede nichemediet FinansWatch målrettet personer med en særlig interesse for den finansielle sektor. Mediehuset havde allerede taget første spadestik på markedet for digitale og abonnementsbaserede nichemedier tre år tidligere med investeringen i 60 pct. af MediaWatch, der blev ejet sammen med A-pressen. I 2012 blev søstermedierne MedWatch og ShippingWatch lanceret og alle nicheaktiviteter er i dag samlet i Watch Medier, der nu udgiver 13 medier og beskæftiger cirka 100 medarbejdere.

Watch Medier er i dag ejet af JP/Politikens Hus og har hovedredaktion i København, redaktion i Aarhus og kontorer på Christiansborg, i Bruxelles, i Oslo, Berlin og i New York.

Websider 
 Watch Medier
 FinansWatch – nyheder om finanssektoren Mediet gik i luften 1. december 2010.
 ShippingWatch – nyheder om shippingbranchen. Mediet gik i luften 7. marts 2012.
 ShippingWatch.com - nyheder om shippingbranchen på engelsk.
 MedWatch – nyheder om medicinal- og medico-industrien. Mediet blev lanceret 24. januar 2012.
 MediaWatch – nyheder om medieverdenen.
 EnergiWatch – nyheder om energisektoren. Nyhedsmediet gik i luften 1. maj 2013.
 EnergyWatch.eu energinyheder på engelsk.
 FødevareWatch – nyheder om fødevarebranchen. Nyhedsmediet gik i luften 13. marts 2014.
 EjendomsWatch – nyheder om ejendomsbranchen. Nyhedsmediet blev lanceret 1. marts 2016.
 ITWatch – nyheder om it-branchen. Nyhedsmediet blev lanceret 21. marts 2017.
 AdvokatWatch – nyheder om advokatbranchen.
 PolicyWatch – nyheder om erhvervspolitik og rammevilkår for danske virksomheder.
 AMWatch – nyheder om porteføljeforvaltning.
 AgriWatch – nyheder om landbrugsindustrien og dens mange følgevirksomheder.
 CleantechWatch – nyheder om cleantech-industrien – herunder miljø, vand, ressourcer og genanvendelse.
 FinanzBusiness - nyheder om finanssektoren i Tyskland på tysk.

Noter

Eksterne henvisninger 
 Nyt Watch-medie åbner i dag – 1. maj 2013
 KRAK – Watch Medier

Medier fra Danmark
JP/Politikens Hus
Netaviser fra Danmark
Merv

Merv (Persisk: مرو, Marv) var en stor oase-by i Centralasien, på den historiske silkevej. Merv ligger i nærheden af dagens Mary i Turkmenistan.

Adskillige byer har eksisteret på pladsen, der var central for udveksling af kultur og politik på et sted af stor strategisk værdi. Det hævdes, at Merv kortvarigt var den største by i verden i 1100-tallet. Merv blev optaget på UNESCOs Verdensarvsliste i 1999.

Noter

Litteratur 
Ole Olufsen: "Oasen Merv" (Geografisk Tidsskrift, Bind 18; 1905)

Eksterne henvisninger 

Byer i Turkmenistan
Verdensarvsområder i Asien-Australasien
Centralasiens historie
PeR

PeR, der betyder "Please explain the Rhythm" er et pop- og beatboxing band fra Letland, der blev etableret i 2007. De oprindelige medlemmer var Ralfs Eilands, Emīls Vegners og Pēteris Upenieks. Vegners forlod bandet allerede i 2007 og blev erstattet af Edmunds Rasmanis. Men da Upenieks forlod trioen i 2011 blev han ikke erstattet, hvilket gjorde bandet til en duo bestående af kun Eilands and Rasmanis. PeR vandt i 2013 den lettiske konkurrence Dziesma, efter tre mislykkede forsøg tidligere år på at repræsentere Letland ved Eurovisionen, og vil repræsentere landet ved Eurovision Song Contest 2013 i Malmø med sangen "Here We Go".

Kildehenvisninger

Eksterne henvisninger 
 
 

Musikgrupper fra 2007
Musikgrupper fra Letland
Letlands Eurovision Song Contest-deltagere
Deltagere ved Eurovision Song Contest 2013
Calum Worthy

Calum Worthy (født 28. januar 1991) er en canadisk skuespiller, mest kendt som Dez fra Disney Channels serie Austin & Ally.

Eksterne henvisninger 
 

Skuespillere fra Canada
Mauritius ved sommer-OL 2012

Mauritius deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
Mauritius ved sommer-OL